Document ID: 32009D0839

РЕШЕНИЕ НА КОМИСИЯТА
от 13 ноември 2009 година
за изменение на Решение 2004/4/ЕО относно разрешаване на държавите-членки временно да вземат спешни мерки срещу разпространението на Pseudomonas solanacearum (Smith) Smith по отношение на Египет
(нотифицирано под номер C(2009) 8702)
(2009/839/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3 от нея,
като има предвид, че:
(1)
Съгласно Решение 2004/4/ЕО на Комисията (2) грудките на Solanum tuberosum L. с произход от Египет като правило не трябва да бъдат въвеждани в Общността. През предходните години обаче, включително вносен сезон 2008/2009 г., беше разрешено въвеждането на територията на Общността, при определени условия, на такива грудки от „зони, свободни от вредители“.
(2)
По време на вносен сезон 2008/2009 г. са регистрирани шест случая на засичане на Pseudomonas solanacearum (Smith) Smith, в резултат на което бе въведена забрана на целия износ на египетски картофи за Общността, считано от 26 август 2009 г.
(3)
Египет представи доклад относно причините за тези случаи на засичане. Основното заключение е, че по-голяма част от случаите на засичане се дължат на неспазване на фитосанитарните инструкции относно производството и износа на картофи за Общността. Зоните за производство на картофи, в които е установено неспазване на инструкциите, вече не отговарят на условията за износ за Европейския съюз. Египет наложи наказания за нарушението на споменатите инструкции и временно преустанови износа на съответните дружества за следващите три износни сезона.
(4)
По искане на Египет и предвид информацията, предоставена от тази страна, Комисията установи, че рискът от разпространение на Pseudomonas solanacearum (Smith) Smith при въвеждането в Общността на грудки на Solanum tuberosum L. от „зони, свободни от вредители“ в Египет, е достатъчно снижен, при условие че бъдат изпълнявани определени условия.
(5)
Въвеждането на територията на Общността на грудки на Solanum tuberosum L. с произход от „зони, свободни от вредители“ в Египет, следва да бъде разрешено за вносния сезон 2009/2010 г.
(6)
Поради това Решение 2004/4/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Решение 2004/4/ЕО се изменя, както следва:
1.
В член 2, параграф 1 „2008/2009 г.“ се заменя с „2009/2010 г.“.
2.
В член 4 „31 август 2009 г.“ се заменя с „31 август 2010 г.“.
3.
В член 7 „30 септември 2009 г.“ се заменя с „30 септември 2010 г.“.
4.
Приложението се изменя, както следва:
а)
в точка 1, буква б), подточка iii) „2008/2009 г.“ се заменя с „2009/2010 г.“;
б)
в точка 1, буква б), подточка iii), второ тире „1 януари 2009 г.“ се заменя с „1 януари 2010 г.“;
в)
в точка 1, буква б), подточка xii) „1 януари 2009 г.“ се заменя с „1 януари 2010 г.“.
Член 2
Адресати на настоящото решение са държавите-членки.
Съставено в Брюксел на 13 ноември 2009 година.

Labels: 3
17
18
6